laion/Wikipedia-Exotic huggingface dataset:
2021 בנפאל

אירועים בשנת 2021 בנפאל. נשיא: בידהיה דווי בהנדארי סגן נשיא: Nanda Kishor Pun (אנ') ראש הממשלה: חדגה פרסאד אולי שופט ראשי : כולנדרה שומשר רנה (אנ') יו"ר בית הנבחרים: אגני סאפקוטה (אנ') (עד 20 בדצמבר 2020) יו"ר האספה הלאומית: גאנש פרסאד טימילסינה (אנ') 1 בינואר – הנשיא קורא להתחיל את מושב החורף של הפרלמנט. רק האספה הלאומית נפגשת כאשר בית הנבחרים פוזר ב-20 בדצמבר 2020. 10 בינואר – הנשיא מסיים את מושב החורף של הפרלמנט. האספה הלאומית ישבה רק 10 ימים. 16 בינואר – עליית החורף הראשונה של K2 על ידי 10 נפאלים. 30 באפריל – שלב ראשון של בחירות לבית הנבחרים. 10 במאי – שלב שני של בחירות לבית הנבחרים. מדיה וקבצים בנושא 2021 בנפאל בוויקישיתוף Dahal, Ashok (1 בינואר 2021). "संसद् अधिवेशन: प्रतिनिधि सभा नभए पनि राष्ट्रिय सभाले गर्न सक्छ यी छ काम". BBC Nepali (בנפאלית). נבדק ב-3 בינואר 2021. {{cite web}}: (עזרה) Bajgain, Raghunath. "सरकार अल्पमतमा परेपछि राष्ट्रिय सभाको अधिवेशन अन्त्य". Onlinekhabar (בנפאלית). נבדק ב-11 בינואר 2021. {{cite web}}: (עזרה) Arnette, Alan. "Winter K2 Update: FIRST WINTER K2 SUMMIT!!!!". נבדק ב-16 בינואר 2021. {{cite web}}: (עזרה)
מתלט

מתלט (באנגלית: Mathlete) הוא אדם שמתחרה בתחרויות מתמטיקה בכל רמה ובכל גיל. ליתר דיוק, מתלט הוא סטודנט שמשתתף באחת מתוכניות ה-Mathcounts, שכן מתלט הוא סימן מסחרי רשום של קרן Mathcounts בארצות הברית. המונח הוא הלחם של המילים מתמטיקה ואתלט. מתלטים מובילים מבית Mathcounts ממשיכים להתחרות בתחרויות AIME, USAMO ו-ARML בארצות הברית. אלו שבמדינות אחרות משתתפים בדרך כלל באולימפיאדות לאומיות כדי להעפיל לאולימפיאדה הבינלאומית במתמטיקה. המשתתפים ביום המתמטיקה העולמי מכונים בדרך כלל מתלטים. בחינת פוטנאם: התחרות של ויליאם לואל פוטנאם היא התחרות הבולטת לסטודנטים לתואר ראשון במתמטיקה בארצות הברית.[דרוש מקור] התחרות מנוהלת על ידי האגודה המתמטית של אמריקה, ובה סטודנטים מתחרים כיחידים וכצוותים (לפי בחירת המוסד שלהם) על מלגות וכספי צוות. הבחינה מנוהלת ביום שבת הראשון בחודש דצמבר. מחוץ לעונה האקדמית (המכונה באופן מסורתי "קיץ") יכולה להיות קשה במיוחד למתלטים, אם כי הוצעו משטרי אימונים שונים כדי לשמור על יכולת המתמטיקה בשיאה. מתלטים רבים קוראים פרסומים כגון The American Mathematical Monthly של האיחוד המתמטי של אמריקה ו-Notices of the American Mathematical Society של האגודה האמריקאית למתמטיקה באופן נרחב כדי לשמור ולחדד יכולת מתמטית. ישנם מאמנים שמציעים לבקש התמחות במחקר או מענקים, רבים מהם ממומנים על ידי הקרן הלאומית למדע. ברמות גבוהות יותר, מתלטים יכולים להשיג מימון ממוסדות מארחים לעבודה על פרויקטים של מחקר קיץ. לדוגמה, אוניברסיטת דלאוור מציעה את הפרויקטים הקבוצתיים לחקר מדעי המתמטיקה (פרויקט GEMS) לסטודנטים לתואר שני בשנה הראשונה. הסטודנטים משמשים כחוקרים ראשיים ועובדים עם עוזר מחקר לתואר ראשון ויועץ סגל שיפקח על מחקרי הקיץ שלהם. בישראל משתמשים במונח "מתלט" לעיתים רחוקות. בישראל ישנן תחרויות מתמטיקה רבות, כגון, תחרות הערים, תחרות המתמטיקאי הצעיר, תחרות בנו ארבל, אולימפיאדת האחדות, האולימפיאדה הארצית למתמטיקה ועוד. World Math Day Algorithm Olympics MATHLETE Trademark of MATHCOUNTS Foundation - Registration Number 2754939 - Serial Number 76161336 :: Justia Trademarks, trademarks.justia.com (באנגלית) William Lowell Putnam Competition, math.scu.edu The GEMS Project, web.archive.org, ‏2011-09-30
משחקי ריגול (סרט, 1980)

משחקי ריגול (באנגלית: Hopscotch) הוא סרט קולנוע אמריקאי מסוגת קומדיית ריגול משנת 1980, בבימויו של רולנד נים, עם וולטר מתאו וגלנדה ג'קסון בתפקידים ראשיים. התסריט נכתב על ידי בריאן גרפילד ובריאן פורבס והוא מבוסס על רב המכר "Hopscotch" של בריאן גרפילד משנת 1975 שזיכה אותו בפרס אדגר. העלילה היא על סוכן CIA בפנסיה שנרדף על ידי מעבידיו בגלל רצונו לפרסם ספר על מעלילהם. הם קופצים ממקום למקום כדי לתפסו אבל הוא מקדים אותם כל פעם כמו במשחק קלאס (Hopscotch). וולטר מתאו היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. מיילס קנדיג (וולטר מתאו) הוא סוכן CIA ותיק בגרמניה המערבית. בעת חגיגת אוקטוברפסט במינכן, הוא מגלה ומצלם העברת מיקרופילם לסוכן ה-KGB יאסקוב (הרברט לום). במקום לעצור ולהסגיר אותו הוא נעצר לידו ומצווה עליו לתת לו את המיקרופילם ולא מסגיר אותו. בשובו לוושינגטון די סי רוצה המפקד שלו מאירסון (נד ביטי) להעביר אותו בגלל זה מתפקידו לתפקיד פקידותי ולמנות במקומו את תלמידו ג'ו קאטר (סם ווטרסטון). קנדיג משמיד את התיק האישי שלו וטס לזלצבורג להתראות עם ידידתו האלמנה העשירה איזובל (גלנדה ג'קסון). יאסקוב מנסה לגייס אותו לשורותיו אבל קנדיג מסרב ויאסקוב מציע לו לכתוב את זכרונותיו. קנדיג מקבל את ההצעה ומתחיל לכתוב ספר על מעללי ה-CIA ושולח את הפרק הראשון למאירסון ולמפקדים בכירים ב-CIA. מאירסון מתחלחל ומתחיל במבצע לתפוס אותו ולחסל אותו. כאן מתחיל מרדף בין הסוכנים מאירסון, קאטר ורוס (דייוויד מתאו, בנו של וולטר מתאו). קנדיג מהתל בהם ובכל מקום שהם עולים עליו הוא כבר לא נמצא. הם מגיעים ללונדון ומאיימים על המוציא לאור (ג'ורג' בייקר) אבל הוא לא נרתע ואומר שעותקים של הספר מוחבאים במקומות שונים וגם אם יהרגו אותו הספר יתפרסם. לבסוף קונה קנגיג מטוס דה הבילנד טייגר מות' דו כנפי ומצייד אותו במתקן של שלט רחוק. כעת מצטרף לרודפים גם יאסקוב מה-KGB שגם הוא מוזכר בספר ועלול להינזק. קנדיג ממהר לשדה התעופה אבל בדרך נגרם לו תקר בגלגל. שוטרים עוזרים לו ומביאים אותו לתחנת המשטרה המקומית שם מזהה אותו אחד השוטרים. קנדיג גורם לקצר חשמלי ובמהומה שנוצרת הוא נמלט מהמקום ברכב משטרתי ומגיע לשדה התעופה ברגע שמגיע לשם ההליקופר של הרודפים. הוא מניע את המטוס ומכוון אותו בשלט רחוק. ההליקופטר רודף אחר המטוס ואז מעל הים קנדיג מפוצץ אותו. כולם חושבים שקנדיג נספה ומפסיקים לעקוב אחריו. הספר מתפרסם בשם "Hopscotch" והופך לרב מכר. בסצנה הסופית רואים את קנדיג בתחפושת של סיקי, מתעניין ורוכש את הספר ואיזובל כועסת על כך שהוא מסכן את עצמו. "משחקי ריגול", במסד הנתונים הקולנועיים IMDb (באנגלית) "משחקי ריגול", באתר נטפליקס "משחקי ריגול", באתר AllMovie (באנגלית) "משחקי ריגול", באתר Rotten Tomatoes (באנגלית) "משחקי ריגול", באתר Box Office Mojo (באנגלית) "משחקי ריגול", באתר אידיבי "משחקי ריגול", במסד הנתונים הקולנועיים KinoPoisk (ברוסית) קדימון למשחקי ריגול, באתר יוטיוב
ולריינה איטלקית

ולריינה איטלקית (שם מדעי: Valeriana dioscoridis) הוא צמח ממשפחת ולריניים משפחה של צמחים בעלי פרחים בסדרת השלמונאים. הוולריינה האיטלקית היא צמח עשבוני רב-שנתי זקוף וגבוה גובהו מגיע עד 80 ס"מ הגדל בארץ ישראל בגולן, חרמון, בגליל, הר הגלבוע, הכרמל, הרי יהודה, והשפלה. הפרח הוא מאוחה, העלה מחולק לאונות ושפתו מפורצת. מתוך השורש יוצא גבעול יחיד עגול. בבסיס הצמח העלים מסודרים בצורת שושנה. הצמח בארץ ישראל גדל בחורש ים-תיכוני הפרח פורח באביב בעיקר בין החודשים פברואר עד אפריל. צבע הפרח לבן-ורדרד והפרחים מסודרים בתפרחת כדורית בדומה לתפרחת של שום. הולריינה גדל בבית גידול של סלעים וצוקים. הצמח נפוץ בארצות מזרח הים התיכון בצמח מגודל באירופה כצמחי מרפא. מדיה וקבצים בנושא ולריינה איטלקית בוויקישיתוף ולריינה איטלקית, באתר NCBI (באנגלית) ולריינה איטלקית, באתר צמח השדה ולריינה איטלקית, באתר צמחיית ישראל וסביבתה ולריינה איטלקית, באתר Tropicos (באנגלית) ולריינה איטלקית, באתר GBIF (באנגלית) ולריינה איטלקית, באתר The Plant List (באנגלית) ולריינה איטלקית, באתר IPNI (באנגלית)
נרגותרונד

נרגותרונד (באנגלית: Nargothrond; בסינדרין: "המערות שעל-יד גדת הנרוג") הייתה עיר וממלכה בדיונית שהופיעה ב"לגנדריום" של טולקין. נרגותרונד הייתה מבצר ועיר תת-קרקעית שנבנתה על ידי פינרוד פלגונד על גדות הנהר נרוג, והייתה בירת ממלכה עלפית במערב בלריאנד. העיר נהרסה על ידי גלאורונג הדרקון, כפי שמסופר ב"סילמריליון" וב"ילדי הורין". בדומה למבנים אחרים של ערים תת-קרקעיות רבות שנבנו על ידי הגמדאים, גם נרגותרונד כללה קילומטרים רבים של מערות ומנהרות בצורות וגדלים שונים שנחצבו בסלע. במרכזה נחצבו שלושה אולמות גדולים אליהם התכנסו כל המנהרות והמערות, שם ישב ללא ספק מלך העיר. העמוקות שבמערות היו החדר הפנימי ביותר, שם אגר גלאורונג מאוחר יותר את האוצרות הנותרים של נרגותרונד לאחר משיסתה ורבץ עליהם עד שעזב. הכניסה הראשית לעיר הייתה דרך דלתות פלגונד הפונות לכיוון נהר הנרוג, שנמצא כחמש מאות מטרים מהאולמות הגדולים של פלגונד. בהשראת מנגרות אשר בדוריאת, והחיפוש אחר מקום נסתר ממנו ניתן יהיה להיות בטוח מפני ידו הארוכה של מורגות', הקים פינרוד את נרגותרונד בשנים הראשונות לאחר חזרת הנולדור לארץ התיכונה, במערות הנרוג מתחת לגבעות המיוערות של טאור-אן-פארות על הגדה המערבית של הנרוג. מיקום זה גילה לו הואלא אולמו. פינרוד נעזר בגמדאי נוגרוד שהכינו עבורו גם את הנאוגלמיר, שרשרת הגמדים. עם זאת, פינרוד לא היה הראשון להתעמק במערות אלה: תחילה התגוררו בהם ה"גמדאים הקטנים", שקראו למקום בשם: "נולוקיז'דין" לפני שגורשו. במקור, אל הכניסה לעיר הוליך שביל צר לאורך גדות הנהר, אך מאוחר יותר נבנה גשר על פני הנרוג. פינרוד שלט בנרגותרונד עד שהצטרף לברן במסע החיפוש אחר הסילמריל, ובעוזבו את העיר, שלטונו הוחלף על ידי אחיינו אורודרת. עם זאת, בני פאנור, קלגורם וקורופין התגוררו בתקופה זו בנרגותרונד והרעילו את אנשיה במחשבות רעות, וזרעו פחד וחוסר אמון כלפי גורמים חיצוניים. לאחר דיווח על מותו של פינרוד הם הוגלו בבושת פנים. מאז הקמתה על ידי פינרוד, פעלו עלפי נרגותרונד בפעולות חשאיות כנגד מורגות', וארבו וצדו את כוחותיו במקום לצאת למלחמה גלויה. כאשר טורין טורמבר הובל לשם על ידי גווינדור נסיך נורגותרונד, הוא זכה להערכה רבה על ידי אורודרת, מלך נרגותרונד, והפך למצביא מכובד היושב במועצת המלך. טורין שכנע את העם לנטוש את מדיניותו ארוכת השנים של מארבים, ובמקום זאת להילחם בגלוי נגד מורגות'. הוא שכנע את אורודרת לבנות גשר על נהר הנרוג כדי לאפשר מעבר מהיר של כוחות אל מחוץ לעיר. אורודרת בנה את הגשר מדלתותיו אל מעבר לנרוג, ויצא למלחמה גלויה כנגד מורגות'. במשך מאות שנים של חיפוש, מורגות' לא הצליח למצוא את מבצר נרגותרונד, אולם כעת לא רק שנחשף מיקומה של העיר, אלא שהגשר החדש הסיר את אמצעי הגנתה העיקרי. גלאורונג הדרקון נשלח ממעוזו של מורגות' באנגבנד עם צבא אורקים כדי לכבוש את העיר. בשנת 495 לעידן הראשון, לאחר תבוסת צבא נרגותרונד בשדה טומלהד, הגיעו גלאורונג וצבא האורקים דרומה, חצו את הגשר, הרגו את נציבי העיר ושבו את תושביה. טורין נחפז להגיע לנרגותרונד, אך כשפי הדרקון שיתקו אותו. הניצולים ברחו לחפש מקלט בדוריאת, מה שהוביל לידיעתו של תינגול על נפילת נרגותרונד. גלאורונג נשאר בנרגותרונד עד לשנת 499 לעידן הראשון, אז יצא צפון-מזרחה לברתיל כדי להתעמת בשנית עם טורין טורמבר, שבסופו של דבר הרג אותו. אף על פי שהממלכה חדלה מלהתקיים, המשיך מים הגמד הקטן להתגורר במערות בטענה שהיא ואוצרותיה הם שלו ככופר תמורת סבל בני עמו, עד שבא הורין תליון, אבי טורין, והרג אותו על בגידתו בבנו. האוצר, כולל הנאוגלמיר, הובא אז לממלכת האלפים של דוריאת ונמסר למלך תינגול. לאחר מכן, נהרסו המערות במהלך מלחמת החרון, יחד עם מרבית בלריאנד. גונדולין
יחסי אוקראינה–לוקסמבורג

יחסי אוקראינה–לוקסמבורג הם היחסים הדו-צדדיים והדיפלומטיים בין לוקסמבורג ואוקראינה. לוקסמבורג הכירה בעצמאות אוקראינה יחד עם מדינות אחרות באיחוד האירופי ב-31 בדצמבר 1991. היחסים הדיפלומטיים כוננו ב-1 ביולי 1992 על ידי חילופי אמנות. במהלך 22–27 באפריל 2018 ביקרה משלחת סחר לוקסמבורג של נציגים מ-12 חברות באוקראינה, וסיירה בקייב, דניפרו וזפוריז'יה, ודנה בהגברת יחסי הסחר בין המדינות, אשר הוכפלו מאז 2015. לוקסמבורג מיוצגת באוקראינה באמצעות שגרירותה בפראג, צ'כיה, ובנוסף מחזיקה קונסוליית כבוד בקייב. אוקראינה מיוצגת בלוקסמבורג באמצעות שגרירותה בבריסל, בלגיה, ובנוסף מחזיקה קונסוליה כללית בלוקסמבורג סיטי. מדיה וקבצים בנושא יחסי אוקראינה–לוקסמבורג בוויקישיתוף LUXEMBOURG TRADE MISSION TO UKRAINE באתר Chamber of Commers‏, 27 באפריל 2018 ערך זה הוא קצרמר בנושא יחסי חוץ ובנושא לוקסמבורג. אתם מוזמנים לתרום לוויקיפדיה ולהרחיב אותו.
לשכת עושי חביתין

לשכת עושי חביתין הייתה אחת מהלשכות בבית המקדש. לשכה זו הייתה מיועדת להכנת מנחת הכהן הגדול, שהיה מקריב פעמיים ביום, מחציתה בבוקר ומחציתה בערב. מנחה זו כונתה "מנחת חביתין". בלשכה זו היו מכינים את הבצק ששימש להכנת שתים עשרה החלות שמהן הביאו את קרבן המנחה. לצורך האפייה התקינו תנור מיוחד שבו היו אופים את החלות ומטגנים אותן בשמן. מקום הלשכה משמאל לשער ניקנור בצד דרום. יש מי שכותב, כי היא הייתה סמוכה ללשכת השמנים שבעזרת נשים, מאחר שהיה צורך להעביר לשם בקביעות את השמן לצורך המנחות. ליד לשכה זו היו נפגשות שתי קבוצות הכהנים, אשר היו בולשות את העזרה בסוף כל לילה. לשכה זו הייתה מקודשת בקדושת העזרה, שהרי אפיית המנחות צריכה להיות בקודש. יש מי שכותב, שהיה לה פתח גם לחול – לעזרת נשים, לשם העברת השמנים מהלשכה הסמוכה שם. לפי דעה זו, חצייה הפתוח לעזרת נשים היה חול, וחצייה הפתוח לעזרה היה קודש. רע"ב מידות א, ד. משנה תורה לרמב"ם, הלכות בית הבחירה, פרק ה', הלכה י"ז (ע"פ המשנה במידות א,ד). פירוש עזרת כהנים למידות א,ד, מהדורת תורת המקדש עמוד שסב. משנה, מסכת תמיד, פרק א', משנה ג' תפארת ישראל מידות פרק ה בועז אות ב. פירוש עזרת כהנים שם.
יחסי ליטא–קוסובו

יחסי ליטא–קוסובו הם יחסי החוץ בין קוסובו לליטא. קוסובו הכריזה על עצמאותה מסרביה ב-17 בפברואר 2008, וליטא הכירה בה ב-6 במאי 2008. היחסים הדיפלומטיים בין המדינות כוננו ב-16 ביולי 2008. בשנת 2009 היו 36 חיילים מליטא ששירתו בקוסובו כמשמר שלום בכוח קוסובו בראשות נאט"ו. ב-30 בנובמבר 2009 חתמו ליטא וקוסובו על הסכם צבאי לחיזוק היחסים של קוסובו עם נאט"ו ולחיזוק עצמאותה. באותו יום חיזקו קוסובו וליטא את הקשרים הצבאיים כאשר שרי ההגנה שלהם נפגשו במהלך ביקור בן שלושה ימים בליטא. "Seimas nutarė pripažinti Kosovo Respublikos nepriklausomybę (Seimas recognizes Republic of Kosovo's independence)". Parliament (Seimas) official proceedings (בליטאית). 2008-05-06. נבדק ב-2008-05-06. "Vyriausybė užmegs diplomatinius santykius su Kosovu". lrt.lt (בליטאית). Vilnius, Lithuania: Lietuvos nacionalinis radijas ir televizija. (Lithuanian national radio and television). אורכב מ-המקור ב-2008-09-16. "Kosovo Force (KFOR)" www.nato.int Link accessed 21-07-09 "Lithuania, Kosovo sign military agreement" www.balticreports.com Link accessed 2009-11-30
דגרתל מלנזי

דגרתל מלנזי (שם מדעי: Megapodius eremita) הוא מין של עוף טרופי ממשפחת הדגרתיליים החי בטבע רק באיי האוקיינוס השקט לאורך ארכיפלג ביסמרק (ממערב לפפואה ניו גיני) ובאיי שלמה באזורי יער גשם טרופי ויערות הרריים. דגרתל זה תואר למדע בידי החוקר הגרמני גוסטב הארטלאוב (אנ') בשנת 1867 והוא שויך לסוג דגרתל שיחים. הדגרתל הוא עוף קטן באורך 34 עד 39 ס"מ. הוא דומה לחוגלה שצבעו שחור או חום כהה עם כיפת ראש ומקור אדומים. שני הזוויגים דומים במראם והם בעלי רגליים חזקות עם אצבעות ארוכות העוזרות להם לנוע במהירות על הקרקע, אף שלרוב אין להם טורפים. הדגרתל מקנן בנקרות טבעיות של חול או עלווה ובהם קובר את ביצתו הבודדת. האפרוח הבוקע מהביצה נאלץ לטפס לבדו לראש הערימה אל העולם. בכמה מקרים הדגרתל מקנן סמוך להרי געש פעילים העוזרים לביצים לבקוע מהר מהרגיל. מדיה וקבצים בנושא דגרתל מלנזי בוויקישיתוף דגרתל מלנזי, באתר ITIS (באנגלית) דגרתל מלנזי, באתר NCBI (באנגלית) דגרתל מלנזי, באתר Animal Diversity Web (באנגלית) דגרתל מלנזי, באתר GBIF (באנגלית) דגרתל מלנזי באתר הרשימה האדומה של IUCN
אזרבייג'ן באירוויזיון הילדים

אזרבייג'ן נטלה חלק באירוויזיון הילדים 4 פעמים, החל מהצטרפותה ב-2012, כאשר סואדה אלקברובה ועומר סולטאנוב נשלחו כנציגים של אזרבייג'ן עם השיר "Girls and Boys".‏ בשנת 2008, רשות השידור האזרית הודיעה כי היא מתכננת לערוך את הופעות בכורתה באירוויזיון הילדים 2008, אך לבסוף היא חזרה בה בשל המספר המועט של המתמודדים לנציג האזרי בתחרות. אזרבייג'ן הצטרפה באופן רשמי לתחרות בשנת 2012. אזרבייג'ן שלחה את סואדה אלקברובה ועומר סולטאנוב עם השיר "Girls and Boys". בתום ההצבעה, אזרבייג'ן זכתה במקום ה-11 עם 49 נקודות. בשנת 2013, אזרבייג'ן שלחה את רוסטב קרימוב עם השיר "Me and My Guitar" וזכתה במקום השביעי עם 66 נקודות. לאחר השתתפותה בתחרות, רשות השידור האזרית הודיעה כי אזרבייג'ן לא תשתתף באירוויזיון הילדים 2014. אזרבייג'ן נעדרה גם מהתחרויות ב-2015, 2016 ו-2017. ב-25 ביולי 2018, רשות השידור הכריזה כי אזרבייג'ן תחזור לתחרות. אזרבייג'ן שלחה את פיידן חסינובה עם השיר "I Wanna Be Like You". לאחר ההצבעה, אזרבייג'ן זכתה במקום ה-16 עם 47 נקודות, ההישג הגרוע ביותר של אזרבייג'ן בתחרות. לאחר התחרות, אזרבייג'ן פרשה שוב מהתחרות. אזרבייג'ן חזרה לתחרות בשנת 2021 עם השיר "One Of Those Days" שבוצע על ידי סונה אזיזובה. אזרבייג'ן הגיעה למקום ה-5 עם 151 נקודות. זהו ההישג הטוב ביותר של אזרבייג'ן באירוויזיון הילדים עד כה. בשנת 2022 אזרבייג'ן פרשה שוב מהתחרות, שנערכה בירוואן שבארמניה, ונכון ל-2023 לא חזרה עד כה לתחרות. שורה בצהוב מסמלת ניצחון של המתמודדת באותה תחרות שורה באפור מסמלת תחרות בה המתמודדת הגיעה למקום השני שורה בחום מסמלת תחרות בה המתמודדת הגיעה למקום השלישי שורה באדום מסמלת תחרות בה המתמודדת דורגה במקום האחרון שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר אזרבייג'ן באירוויזיון אתר האינטרנט הרשמי של אזרבייג'ן באירוויזיון הילדים (באנגלית) "Junior 2012: 12 countries to take part". European Broadcasting Union. 1 בספטמבר 2012. נבדק ב-3 בספטמבר 2012. {{cite web}}: (עזרה)(הקישור אינו פעיל, 27.11.2021)
יחסי ליטא–שוודיה

יחסי ליטא–שוודיה הם יחסי החוץ בין שוודיה וליטא. בשנת 2001 ביקר נשיא ליטא, ולדאס אדמקוס, בסטוקהולם כדי לדון בהשתלבותה של ליטא באיחוד האירופי ובשיתוף פעולה נוסף בין שתי המדינות. בפברואר 2009 נפגש ראש ממשלת ליטא אנדריוס קוביליוס עם ראש ממשלת שוודיה פרדריק ריינפלט בסטוקהולם. ראשי הממשלה דנו בפרויקטים אנרגטיים של ליטא והמדינות הבלטיות, המצב בשווקים הפיננסיים בליטא, שוודיה, אירופה והעולם. ראש ממשלת שוודיה אישר גם כי ממשלת שוודיה מעוניינת מאוד ביציבות הכלכלות הבלטיות והיא הולכת לעודד השקעות ארוכות טווח של בנקים שוודים לכלכלת ליטא. ביולי 2009 ערכה נשיאת ליטא דליה גריבאוסקאיטה את ביקורה הראשון בשוודיה. היא נפגשה עם ראש ממשלת שוודיה ריינפלדט וכן עם בכירים מהבנקים השוודים SEB וסווידבנק כדי לדון במצב הכלכלי בליטא. בינואר 2000 חתמו שתי המדינות על הסכם לשיפור הבטיחות בתחנת כוח גרעינית. במרץ אותה שנה חתמו שתי המדינות על הסכם לשיתוף פעולה בנושא בטיחות גרעינית. בשנת 2005 שתי המדינות יחד עם רוסיה חתמו על הסכם בנושא אזורים כלכליים בלעדיים על המדף היבשתי של הים הבלטי. האזורים הכלכליים נפגשים בתעלה ההולנדית, 141 ק"מ מקו החוף. הגבול החדש קצר בערך 1.5 ק"מ מקו התיחום במסגרת הסכם 1988 בין ברית המועצות לשוודיה. לשכת המסחר השוודית בליטא הוקמה כ-Swedenhouse בשנת 2001 והוסבה ללשכת מסחר בשנת 2005. בשנת 2007 הודיעה חברת האנרגיה הליטאית Lietuvos Energija ו-Svenska Kraftnat השוודית כי הם שוקלים קישור אפשרי לרשתות האנרגיה של שתי המדינות. זה הביא לכך ששתי החברות חתמו על מזכר הבנות עם לטבנרגו מלטביה בשנת 2009. בשל השלמתו באביב 2016, הפרויקט נועד לבנות קישור - כבל של כ-350 אורך ק"מ על פני קרקעית הים הבלטי, ותחנות ממיר לחיבור מערכות העברת כוח חשמליות של ליטא ושוודיה. עלות כוללת ראשונית של הפרויקט היא בין 516–738 מיליון אירו. שוודיה מחזיקה בליטא שגרירות בווילנה. ליטא מחזיקה בשוודיה שגרירות בסטוקהולם. מדיה וקבצים בנושא יחסי ליטא–שוודיה בוויקישיתוף http://adamkus.president.lt/en/one.phtml?id=2297 https://www.washingtonpost.com/wp-dyn/content/article/2009/07/16/AR2009071600995.html http://www.baltic-course.com/eng/baltic_states/?doc=15882 http://nl.newsbank.com/nl-search/we/Archives?p_product=NewsLibrary&p_multi=BBAB&d_place=BBAB&p_theme=newslibrary2&p_action=search&p_maxdocs=200&p_topdoc=1&p_text_direct-0=0F97D7C7D9585078&p_field_direct-0=document_id&p_perpage=10&p_sort=YMD_date:D&s_trackval=GooglePM http://nl.newsbank.com/nl-search/we/Archives?p_product=NewsLibrary&p_multi=BBAB&d_place=BBAB&p_theme=newslibrary2&p_action=search&p_maxdocs=200&p_topdoc=1&p_text_direct-0=0F97D8E85AE3E44E&p_field_direct-0=document_id&p_perpage=10&p_sort=YMD_date:D&s_trackval=GooglePM http://nl.newsbank.com/nl-search/we/Archives?p_product=NewsLibrary&p_multi=BBAB&d_place=BBAB&p_theme=newslibrary2&p_action=search&p_maxdocs=200&p_topdoc=1&p_text_direct-0=10E3BA594A687978&p_field_direct-0=document_id&p_perpage=10&p_sort=YMD_date:D&s_trackval=GooglePM http://www.swedish.lt/about-us/history https://www.forbes.com/feeds/afx/2007/02/06/afx3398309.html "Archived copy". אורכב מ-המקור ב-2011-07-25. נבדק ב-2009-07-22. {{cite web}}: (עזרה)
אנטון ספיטלר

אנטון ספּיטַלר (או שׂפִּיטַאלר, גרמנית: Anton Spitaler; 11 ביולי 1910 – 3 באוגוסט 2003) היה מזרחן גרמני בלשן ופילולוג, חוקר נוסחי כתבי יד ולשונות שפות שמיות ובמיוחד ערבית. שפיטלר, יליד מינכן, למד בשנים 1929–1933 באוניברסיטת מינכן, ובחורף 1931/2 באוניברסיטת ברסלאו. בשנת 1933 קיבל את התואר השלישי בתחום הפילולוגיה במינכן. מאז ועד 1939 היה עוזר מחקר בסמינר ללימודים שמיים ובעל מלגה בלימודי הקוראן באקדמיה למדעים של בוואריה. במלחמת העולם השנייה שירת בוורמאכט כמתורגמן לערבית, קודם בבלגיה ואחר כך בצרפת. ביוני 1946 הוביל את החוג לפילולוגיה בשפות שמיות במינכן. בשנת 1948 מונה לפרופסור מן המניין, ובשנת 1978 פרש לגמלאות. מוריו היו בעיקר גוטהילף ברגשטראסר, אוגוסט פישר והיינריך ל' פליישר. מהדורתו החדשה של הספר של תיאודור נולדקה "הדקדוק של הערבית הספרותית" (בגרמנית, וינה 1986) הכולל תוספות ותיקונים על פי רישומי נולדקה, וכן רישומים שלו עצמו (דרמשטדט 1963) מורים על הידע הנרחב שלו המבוסס מדע בפילולוגיה ערבית. יחד עם ג'ורג' קרמר והלמוט גויטיה הוא יסד את מילון הערבית הספרותית, אשר מהדורתו הראשונה הופיעה בשנת 1959. מנפרד אולמן עבד על מילון זה החל במהדורה השלישית. הרבה לפני מותו תרם את ספרייתו ל"פרויקט מינכן" בחוג לפילולוגיה שמית שבמכללת בוואריה, כולל ארכיון רחב היקף עם כל תכתובתו בנושאי תחביר ביטויים וסגנון של השפה הערבית. בשנת 1978 זכה בתואר דוקטור לשם כבוד מהאוניברסיטה העברית בירושלים, ובשנת 1993 את אות מסדר מקסימיליאן לאמנות ומדע, מממשלת מדינת בוואריה. מאז 1973 היה חבר בהתכתבות באקדמיה הבריטית למדעים. בשנת 1941 ירש את ארכיונו של גוטהלף ברגשטרסר, הכולל צילומי כתבי יד של הקוראן, אשר ברגשטראסר הכין לקראת הוצאת ספרו אפרטוס קריטיקוס (מהדורה ביקורתית) על הקוראן. אחרי מלחמת העולם השנייה שפיטלר טען שהארכיון נשרף כולו בהפצצה בשנת 1944, שבו נהרס עד היסוד בניין האקדמיה הבווארית למדעים במינכן. למעשה התמונות נותרו ברשותו עד תחילת שנות ה-90. מאז הן בידי אנג'ליקה נויבירט, תלמידה שלו העוסקת בסריקה והפצה מקוונת של הארכיון עבור האוניברסיטה החופשית של ברלין כחלק מפרויקט קורפוס קורנציום. שיפטלר הלך לעולמו בטרונרויט ב-2003. 1966 : חבר האקדמיה הבווארית למדעים - במחלקת ההיסטוריה והפילוסופיה. 1973 : (בהתכתבות) חבר בית הספר הגבוה ללימודי אפריקה והמזרח - בלונדון 1978 : סגן נשיא האקדמיה הבווארית למדעים אנטון שפיטלר, אוטו פרצל : חלוקת הקוראן לפרקים על פי המסורת האסלאמית (מהדורה מקוונת). בעריכת האקדמיה הבווארית למדעים. בהוצאת בק, מינכן 1935 - : דקדוק הארמית החדשה בניב מעלולה שבהרי מנגד-ללבנון, הוצאת פ"א ברוקהאוס, לייפציג 1938 - : אלקלאמו אחדול לישנייני - האקדמיה הלאומית למדעים בבווריה, (מתוך: תרומות למילונאות הערבית הספרותית כרך 8, הוגש ב-9 במאי 1986) - : פילולוגיקה: תרומות ללימודי ערבית וחקר השפות השמיות, בעריכת ה' בובצין. הוצאת הראסוביץ, וייסבאדן, 1998. מסת"ב 3-447-03980-9 כרך זה כולל כמעט את כל מאמריו וכתביו של שפיטלר משנת 1940 ועד 1994. הספד (בגרמנית) חברי האקדמיה הבריטית למדעים הארכיון החסר (באנגלית, אתר העיתון הוול סטריט ג'ורנל)
יחסי פולין–שוודיה

יחסי פולין–שוודיה הם יחסי החוץ בין פולין לשוודיה. שתי המדינות מופרדות על ידי הים הבלטי ומקיימות קשר היסטורי ארוך מאוד, אשר שרד גם כמה סכסוכים בין שתי המדינות. בתחילת המאה ה-20 פולין ושוודיה אכן נהנו מיחסים קרובים שהופרעו על ידי פלישת גרמניה הנאצית לפולין יחד עם פלישת ברית המועצות לפולין, שהחלה את מלחמת העולם השנייה. לאחר המלחמה, הן כוננו מחדש את היחסים ושוודיה הפכה לתורמת הכלכלית הגדולה ביותר עבור פולין מבין המדינות הנורדיות. גם פולין וגם שוודיה חברות באיחוד האירופי. בשוודיה חיים למעלה מ-90,000 פולנים ותושבים משתי המדינות מבקרים לעיתים קרובות אצל השנייה. השושלת היגלונית ששלטה בפולין בין השנים 1386–1596, נחשבה ממוצא שוודי כלשהו ומילאה תפקיד משמעותי בפיתוח פולין למעצמה אירופית מרכזית בימי הביניים של אירופה. אחד משליטי פולין המשמעותיים ביותר, זיגמונט השלישי, מלך פולין ושוודיה, היה גם הוא שוודי בחלקו באמצעות אביו יוהאן השלישי, מלך שוודיה. אמו הייתה הנסיכה הפולנית קטז'ינה יגיילו. תחת שלטונו של זיגמונט השלישי שתי המדינות הקימו את האיחוד הפולני-שוודי, שהקיף את מרבית אזור הבלטי, ומשנת 1561 עד 1722 חלקו שתי המדינות גבול משותף בליבוניה. באותה תקופה, גם לפולין, כחלק מהאיחוד הפולני-ליטאי, וגם לשוודיה הקיסרית היו תוכניות שאפתניות להרחיב את הרווחים הטריטוריאליים ולגבש את הכוח, מה שהוביל לסכסוכים גדולים רבים בין שתי המדינות, שקראו תיגר על כוחה של כל אחת מהן. בשיאה פלשו השוודים פעם אחת לפולין, במה שכונה ההמבול השוודי (אנ'), אשר גרמה להרס של חלק ניכר מפולין . פלישה נוספת של שוודיה לפולין התרחשה בשנים 1701-1706. הפלישות השוודיות גרמו להחלשותה של פולין. במאה ה-18, חלוקת פולין עוררה את החשש השוודי מגורל דומה בידי האימפריה הרוסית, אך לאחר סיום מלחמת רוסיה–שוודיה בשנת 1790, משימות דיפלומטיות שוודיות מוצלחות מנעו תוצאה כזו. אולם שוודיה, בדומה לפולין, איבדה שטחים גדולים במזרח לרוסיה ב-1721 וב-1809. שוודיה הייתה היעד העיקרי עבור מהגרים רבים מפולין המחולקת. במהלך מלחמת העולם הראשונה ומלחמת העולם השנייה, הקהילה הפולנית בשוודיה תמכה מאוד בפולין עצמאית ללא שליטת הגרמנים והרוסים. במיוחד במהלך מלחמת העולם השנייה, כמה מחברי ארמייה קריובה השתמשו בשוודיה, מדינה נייטרלית, כדי להקל ולממן את ההתנגדות הפולנית. כמה אזרחים שוודים סייעו ותמכו גם בהתנגדות הפולנית והעניקו להם מקלטים, וגם הגנו על הפולנים מפני ציד של הנאצים. פולין מחזיקה בשוודיה שגרירות בסטוקהולם. שוודיה מחזיקה בפולין שגרירות בוורשה. שגרירות פולין בסטוקהולם שגרירות שוודיה בוורשה מדיה וקבצים בנושא יחסי פולין–שוודיה בוויקישיתוף Relations between Poland and Sweden over the centuries "Sigismund III Vasa". אורכב מ-המקור ב-1 בינואר 2018. נבדק ב-30 באוקטובר 2016. {{cite web}}: (עזרה) "The Swedish Deluge". Daniel Defoe, The History of the Wars of His Late Majesty Charles 9, King of Sweden, Sweden: H.P., 1720 Embassy of Poland in Stockholm "Embassy of Sweden in Warsaw". אורכב מ-המקור ב-2018-02-08. נבדק ב-2017-12-19.